فرانسس کلیٹر

تصغیر
فرانسس کلیٹر (1756ء – 1823ء) ایک برطانوی [گھوڑوں کے نعل بند ساز اور مصنف تھے۔

کلیٹر نے ایوری مین ہز اوون کیٹل ڈاکٹر (Every Man his own Cattle Doctor یا ہر آدمی اپنے چوپایوں کا ڈاکٹر ہے) (1810ء) اور ایوری مین ہز اوون فیرئیر (Every Man his own Farrie یا ہر آدمی اپنے چوپایوں کا جوتا ساز ہے) تصنیف کیں۔ آخری کتاب کے دیباچے میں، جو نیوآرک آن ٹرینٹ میں 1783ء میں شائع ہوئی، جب مصنف کی عمر چھبیس برس تھی، کلیٹر نے اپنا تعارف یوں کرایا کہ وہ "نیوآرک کا سابقہ نعل ساز" ہے اور بتایا کہ اس نے نوٹنگھم کے نعل بند، آنجہانی ڈبلیو۔ فراسٹ، کے ہاں باقاعدہ شاگردی اور ایک سال بطور اسفار میں معاون خدمت انجام دی اور چونکہ وہ ان کا بھانجا تھا، اس لیے اپنے پیشے کے تمام راز ان سے حاصل کیے۔

یہ کتاب کلیٹر کے بے شمار سرپرست حضرات اور کسانوں کی خواہش پر شائع ہوئی، جو اس کے گاہک تھے، لیکن اس نے عمومی طور پر نعل سازوں کی برادری کی مخالفت کو جنم دیا۔ مصنف نے بالخصوص مریض جانوروں کی محتاط تشخیص اور خالص ادویات کے استعمال پر زور دیا۔ کلیٹر بعد ازاں کئی برس ایسٹ ریٹفورڈ میں مقیم رہے، جہاں انھوں نے بطور کیمیا دان، دوا ساز اور مویشیوں کے معالج کام کیا۔ نیوگیٹ اسٹریٹ کے قصبے کے میتھوڈسٹ چرچ میں نصب ایک چھوٹے یاد گاری کتبے کے مطابق وہ نہایت معزز سمجھے جاتے تھے اور 29 مئی 1823ء کو اپنی عمر کے سڑسٹھویں سال میں وہیں وفات پائی۔

ان کی تصانیف کی اشاعت نے بیطاری میں ترقی کا ایک مرحلہ طے کیا اور ان کی پائیدار مقبولیت کا اندازہ اس بات سے لگایا جا سکتا ہے کہ مصنف کے بیٹے جان کلیٹر اور بعد کے مدیران کی کوششوں سے پہلی کتاب کے بارہ سے زیادہ اور دوسری کے تیس سے زائد ایڈیشن شائع ہوئے۔ بعد کے ایڈیشنوں میں — جیسا کہ مہیؤ کی 1850ء کی ایوری مین ہز اوون فیرئیر (Every Man his own Farrie یا ہر آدمی اپنے چوپایوں کا جوتا ساز ہے) اور آرمیٹیج کی 1870ء کی کیٹل ڈاکٹر (چوپایوں کا ڈاکٹر) — پرانی اور غلط آراء کو حذف کر دیا گیا اور متن کو تقریباً مکمل طور پر دوبارہ تحریر کیا گیا۔

 حوالہ جات 

 بیرونی روابط 
 فرانسس کلیٹر – ڈکشنری آف نیشنل بایوگرافی کا مضمون (ویکی ماخذ)

 Every Man His Own Farrier – مکمل متن (انٹرنیٹ وثیقہ)
Internet Archive

 A Letter to Mr Francis Clater: on the errors of his popular book… – ناقدانہ رد عمل (انٹرنیٹ وثیقہ)
Internet Archive

 Every Man His Own Farrier – تعلیمی جائزہ اور پس منظر (Barker Veterinary Museum)
barkerveterinarymuseum.uoguelph.ca

 Francis Clater کا پورٹریٹ – برٹش میوزیم میں موجود طباعة
British Museum

 Every Man His Own Farrier – HathiTrust ڈیجیٹل لائبریری کا کیٹلاگ
HathiTrust

 Every Man His Own Farrier – WorldCat میں جائزہ اور حوالہ
WorldCat

 The History of Retford میں فرانسس کلیٹر سے متعلق تفصیل (Archive.org)
Internet Archive

 Colonial Sense – فرانسس کلیٹر کا تعارف اور مختصر سوانحی خاکہ

زمرہ:نیوآرک آن ٹرینٹ کے لوگ
زمرہ:1756ء کی پیدائشیں
زمرہ:1823ء کی وفیات
زمرہ:نعل ساز
زمرہ:اٹھارویں صدی کے انگریز مصنفین
زمرہ:اٹھارویں صدی کے انگریز مرد مصنفین
زمرہ:انیسویں صدی کے انگریز مصنفین